ת'ורה הירד

דיים ת'ורה הירד (באנגלית: Dame Thora Hird; 28 במאי 1911 - 15 במרץ 2003) הייתה שחקנית וקומיקאית אנגלייה זוכת פרס באפט"א שלוש פעמים. הקריירה שלה נמשכה 75 שנים, היא הופיעה ביותר ממאה סרטים.

קורות חייה
הירד נולדה בעיר החוף מורקמב שבלנקשייר. היא הייתה הצעירה בשלושת ילדיהם של מר ומרת ג'יימס הנרי הירד. לראשונה הופיעה על במה בגיל חודשיים בהצגה שניהל אביה. לפני שהצטרפה לתיאטרון הרפרטוארי של מורקמב עבדה בחנות קואופרטיבית מקומית.

הרקע המשפחתי שלה היה תיאטרוני, אמה, מארי מאיור הייתה שחקנית, ואביה ניהל מקומות בילוי במורקאמב. בין השאר ניהל את תיאטרון רויאלטי ואת סנטרל פיר. הירד סיפרה שאביה לא רצה בתחילה שתהיה שחקנית, ושהוא היה המבקר החריף ביותר שלה, והיא ייחסה את כשרונה כקומיקאית ושחקנית להדרכתו.

על אף שהירד עזבה את מורקומב בסוף שנות הארבעים של המאה העשרים, היא המשיכה לרחוש חיבה לעיר, והתייחסה לעצמה כאל בת העיר בכינוי "sand grown 'un".

קריירה
בתחילת הקריירה הופיעה הירד בסרטי קולנוע בהם סרט המלחמה  משנת 1942 הידוע גם בשם  בו נראתה מחזיקה רובה בהגנה על בית מפני צנחנים גרמנים. היא עבדה יחד עם הקומיקאי הבריטי ויל היי, והשתתפה בסרט "הבדרן" (1960) בכיכובו של לורנס אוליבייה. ב-1962 שיחקה בסרט "A Kind of Loving" בכיכובו של אלן בייטס.

את פרסומה רכשה הירד בהופעות בקומדיות טלוויזיוניות בעיקר בסיטקום "Meet the Wife" מהשנים 1963 עד 1966, "In Loving Memory" בשנים 1979 עד 1986, "הללויה!" מ-1983 עד 1984, וכמעט שני עשורים בתפקיד אידי פגדן בסדרה הקומית "בערוב ימי היין" מ-1986 עד 2003. עם זאת היא גילמה מגוון תפקידים בהם האומנת ב"רומיאו ויוליה" וזכתה בפרס האקדמיה הבריטית לאמנויות הקולנוע והטלוויזיה (באפט"א) לשחקנית הטובה ביותר על הופעותיה במונולגים של אלן בנט בתוכנית "ראשים מדברים".

בשנים 1983 ו-1984 כיכבה הירד בתפקיד קפטן אמילי רידלי בסיטקום "הללויה!" על צבא הישע. ב-1989 גילמה הירד את גברת סְפֵּק, סוכנת הבית של ראש העיר גלוסטר בסרט "The Tailor of Gloucester". היא שיחקה בתפקיד אמו של דריק לונגדן בסרט "Wide Eyed and Legless", והופיעה בסרט "Lost for Words" עליו זכתה בפרס באפט"א לשחקנית הטובה ביותר.

הירד הייתה נוצרייה אדוקה, והיא הנחתה את תוכנית הדת , ספין-אוף של התוכנית "Songs of Praise" של ה-BBC. עבודתה למען צדקה והופעותיה בטלוויזיה על אף גילה המבוגר ובריאותה הלקויה הפכו אותה למעין "מוסד" בריטי. היא הייתה מוכרת גם בזכות הופעתה בפרסומת לכיסאות המעלית "צ'רצ'יל".

ב-1983 הוענק להירד תואר קצינת מסדר האימפריה הבריטית (OBE), וב-1993 הועלתה לדרגת גבירה מפקדת (DBE). ב-1989 קיבלה הירד תואר דוקטור לשם כבוד מאוניברסיטת לנקסטר.

בדצמבר 1998 כשהיא נעזרת בכיסא גלגלים שיחקה דיים ת'ורה בתפקיד קטן ונמרץ בדמות אמה של דולי בסדרה הקומית "נשות המזנון", אישה סרקסטית שמרירה בעיקר כלפי בתה.

תפקידה האחרון היה בתוכנית רדיו של ה-BBC בשם "The Last of the Sun", מונולוג מאת אלן בנט, בו שיחקה בדמות אישה ישירה, רחבת אופקים, ללא יכולת ניידות שנמצאת בבית אבות, אבל עדיין מסוגלת לנקוט עמדה נגד הגישה המצנזרת והפוליטיקלי קורקט של בתה.

הירד הופיעה פעמיים בתוכנית "אלה הם חייך" (This Is Your Life). בינואר 1964 הפתיע אותה איימון אנדרוז, ובדצמבר 1996 היה זה מייקל אספל שהפתיע אותה באתר הצילומים של הסדרה "בערוב ימי היין".

חיים אישיים
הירד התחתנה עם ג'יימס סקוט ב-1937. ב-1938 נולדה בתם, ג'נט סקוט שאף היא הייתה לשחקנית. ב-1994 התאלמנה הירד אחרי 57 שנות נישואים.

ב-1992 עברה הירד ניתוח לב פתוח. היא סבלה מדלקת פרקים חמורה ונעזרה לקראת סוף חייה בכיסא גלגלים. היא נפטרה משבץ מוחי ב-15 במרץ 2003 בגיל 91 בבית האבות ברינסוורת' האוס בטוויקנהאם שבלונדון.

ב-15 בספטמבר 2003 נערך טקס אזכרה במנזר וסטמינסטר בו השתתפו מעל ל-2000 איש בהם אלן בנט, סר דייוויד פרוסט, מלווין בראג וויקטוריה ווד.

פילמוגרפיה
טלוויזיה
 שנה שם שם באנגלית תפקיד הערות 1955 הרפתקאות רובין הוד The Adventures of Robin Hood אדה המשרתת 1963–1966 Meet the Wife ת'ורה בלקלוק סדרת טלוויזיה 1968–1969 The First Lady שרה דנבי סדרת טלוויזיה 1969–1970 Ours is a Nice House תורה פארקר 1979–1980 Flesh & Blood מייבל ברסינג סדרת טלוויזיה 1979–1986 In Loving Memory איווי אנסוורת' סדרת טלוויזיה 1983–1984 Hallelujah! קפטן אמילי רידלי 1998 נשות המזנון Dinnerladies אניד בפרק "Moods" 1986–2003 בערוב ימי היין Last of the Summer Wine אידי פגדן 1995–1999 The Queen's Nose מנהלת סוכנות דואר

קולנוע
 שנה שם שם באנגלית תפקיד הערות 1942 The Black Sheep of Whitehall ג'ויס 1942 The Big Blockade ברמנית גרמניה ללא קרדיט 1942 The Next of Kin 1942 The Foreman Went to France ברמנית ללא קרדיט 1942 Went the Day Well? אייבי שם הפצה נוסף "48 Hours" 1944 הדייר The Lodger קייטי, קורבן הרצח הראשון ללא קרדיט 1944 Two Thousand Women מרת ברטשו 1947 The Courtneys of Curzon Street מוד 1948 Corridor of Mirrors מבקרת אצל טוסו 1948 אחי ג'ונתן My Brother Jonathan אדה 1948 המין החלש The Weaker Sex מרת גיי 1948 The Blind Goddess מנקה אצל דרק 1949 Once a Jolly Swagman מא פוקס 1949 Portrait from Life גברת סקינר 1949 Fools Rush In גברת קוט 1949 A Boy, a Girl and a Bike גברת בייטס 1949 הקושר Conspirator ברודרס 1949 Madness of the Heart רוזה 1949 Maytime in Mayfair ג'נט 1949 Boys in Brown גברת נולס 1949 The Cure for Love גברת דורבל 1950 Once a Sinner גברת ג'יימס 1950 The Magnet החברה של נני 1951 The Galloping Major ללא קרדיט 1951 The Magic Box סוכנת הבית של הרופא 1952 The Frightened Man ורה 1952 Emergency Call גברת קורנליוס 1952 Time Gentlemen, Please! אליס קראוץ' 1952 The Lost Hours משרתת במלון 1953 The Great Game מיס רולינס 1953 The Long Memory גברת פיוסי 1953 Street Corner גברת פרקינס אישה בתחנת משטרה 1953 Turn the Key Softly גברת רואן, בעלת הבית 1953 Personal Affair גברת אשר 1953 Background גברת המפריז 1953 A Day to Remember גברת טרוט 1954 Don't Blame the Stork אגנס או'קונור 1954 For Better, for Worse גברת דויל 1954 The Crowded Day לקוחה 1955 One Good Turn טבחית 1955 The Love Match סאל בראון 1955 The Quatermass Xperiment רוזמרי "רוזי" אליזבת' ריגלי 1955 Tiger by the Tail מרי 1955 סיימון ולורה Simon and Laura ג'סי 1956 Lost בעלת הבית של קלי 1956 עכשיו ולעולם Now and Forever מגי המשרתת 1956 Women Without Men סבתא רמזי 1956 Sailor Beware! גברת לאק 1956 Home and Away מרג'י גרובס 1957 The Good Companions גברת אוקרויד 1957 These Dangerous Years גברת לרקין 1958 Further Up the Creek גברת גולוויי 1960 הבדרן The Entertainer אדה לאפפורד 1961 Over the Odds גברת קרטר 1962 A Kind of Loving גברת רות'וול 1962 Term of Trial גברת טיילור 1963 Bitter Harvest גברת ג'סופ 1964 Rattle of a Simple Man גברת וינתרם 1970 Some Will, Some Won't אגנס ראסל 1971 אורחי הלילה The Nightcomers גברת גרוס 1988 Consuming Passions גברת גורדון 1993 Wide-Eyed and Legless אמא של דריק 1999 Lost for Words סבתא של ג'ולי

לקריאה נוספת
 Dame Thora Hird's autobiography, Scene And Hird (1976)

קישורים חיצוניים

 ת'ורה הירד באתר Screenonline של מכון הסרטים הבריטי
 Actress Dame Thora Hird dies - BBC News article
 "Obituary: Dame Thora Hird - BBC News obituary
 Dame Thora Hird - obituary from The Guardian, by Veronica Horwell


הערות שוליים

קטגוריה:גבירות מפקדות במסדר האימפריה הבריטית
קטגוריה:שחקניות קולנוע וטלוויזיה אנגליות
קטגוריה:קומיקאיות בריטיות
קטגוריה:בריטיות שנולדו ב-1911
קטגוריה:בריטים שנולדו ב-1911
קטגוריה:בריטיות שנפטרו ב-2003
קטגוריה:בריטים שנפטרו ב-2003